Diari Oficial de la Generalitat Valenciana


Sumari del DOGV 4250, del 16-05-2002 (2002/4787)

Notificació al senyor Enrique Carretero Marqués.
------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4787


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Enrique Carretero Marqués. [2002/M4787]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de resolució de caducitat al senyor Enrique Carretero Marqués ja que no s'ha pogut practicar en el seu domicili.
  
Vist l'expedient iniciat a instància del senyor Enrique Carretero Marqués, les altres dades del qual s'hi especifiquen, i en el qual consten els següents:
  
Antecedents de fet
  
1. Que, en data 12.08.1999 li va ser notificat requeriment per a l'esmena de les objeccions que en aquest se li indicaven.
  
2. Que, davant de l'incompliment del requeriment va ser advertit de caducitat, mitjançant escrit notificat en data 23.05.2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
- Una fotocòpia de l'escriptura registral de la compra de l'habitatge, garatge i traster vinculat.
  
- En l'escriptura registral aportada no consta per separat els preus de l'habitatge, del garatge i del traster, per la qual cosa haurà de subscriure's per les parts el document subscrit per duplicat en què figure el citat desglossament.
  
- Dues còpies originals, passades pel registre, de rectificació d'escriptura on figure la quantia del préstec de conformitat amb els màxims establits en la qualificació definitiva.
  
Així mateix hauran de modificar la forma de pagament perquè la suma de les quantitats a compte i el préstec hipotecari siguen igual al preu de venda total.
  
- En l'escriptura no consta correctament la clàusula obligatòria de no cessió, per la qual cosa haurà de practicar-se l'oportuna rectificació de l'escriptura (no acta de manifestacions) incloent la clàusula següent:
  
«L'habitatge objecte de la present compravenda, no podrà ser cedit inter vivos per cap títol durant el termini de cinc anys, comptador des de la concessió del préstec qualificat, excepte en el cas que es reintegren a les administracions concedents de les ajudes, la totalitat dels imports rebuts, incrementats amb els interessos legals meritats des de la seua percepció.»
  
Haurà de presentar dos originals de la dita rectificació.
  
Fonaments de dret
  
1. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i per tant l'arxiu de l'expedient, en aquells supòsits, com en el present, en els quals la falta de documentació o d'esmena d'objeccions, impedeix dictar resolució expressa de l'expedient.
  
Vist el citat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, i arxivar totes les actuacions practicades en aquest.
  
Contra la present resolució, que no posa fi a la via administrativa, podrà interposar recurs d'alçada davant del director general d'Arquitectura i Habitatge, en el termini d'un mes comptador des de l'endemà de la notificació de la present, de conformitat amb el que estableix l'article 114 de la citada Llei 30/1992.